《仙霞关用周栎园先生韵 其一》
清代·谢震

窄径盘纡入乱峰，翠微深锁碧芙蓉。松关束隘风争卷，溪涨摧芙水废春。

红叶煎茶供客话，绿筠书字记游踪。年来倦甚东西路，惟有看山眼未慵。

作者简介：（1765—1804）福建侯官人，原名在震，字甸男。乾隆五十四年举人。官顺昌学教谕。精《三礼》，尤笃学嗜古，史传百家，篆隶金石，无不通晓。足迹遍及河洛关陇荆益之间，周览古今用兵形势，有用世之志。有《礼案》、《四书小笺》、《四圣年谱》等。